आरे में मिली महिला की लाश मामले में पुलिस ने चार को किया गिरफ्तार
मुंबई के आरे कॉलोनी में मिली एक महिला की लाश के मामले में पुलिस ने चार लोगों को गिरफ्तार किया है। मुख्य आरोपी का नाम राजेन्द्र सिंह है जो महिला के साथ शारीरिक संबंध बनाना चाहता था। लेकिन महिला द्वारा इनकार करने पर उसने महिला की हत्या कर दी। बता दें कि सोमवार सुबह 7 बजे के लगभग आरे के पिकनिक पॉइंट के सामने कोंबड पाडा में एक महिला की लाश मिलने से सनसनी फ़ैल गई थी। मौके पर पुलिस ने पहुँच कर लाश को अपने कब्जे में कर किया। महिला के सिर पर जख्म के निशान थे।
जब पुलिस ने शव की शिनाख्त की तो पता चला कि महिला का नाम शारदाबाई होटकर था। होटकर की मिसिंग रिपोर्ट अँधेरी के MIDC पुलिस स्टेशन में दर्ज कराई गई थी। पुलिस की तफ्तीश में यह भी पता चला की महिला MIDC इलाके में आप्शन प्राइमो नामके एक मॉल के ऑफिस में साफ़ सफाई का काम करती थी। जब पुलिस महिला के ऑफिस पहुंची तो पुलिस को राजेन्द्र सिंह और महिला के बीच की बात पता चली। इसी मॉल का सिक्युरिटी गार्ड राजेन्द्र सिंह (25) आए दिन महिला से शारीरिक संबंध बनाने की मांग करता लेकिन महिला उसे इनकार कर देती थी। राजेन्द्र का यह सिलसिला पिछले तीन महीने से चल रहा था। यही नहीं महिला के मोबाइल पर अंतिम कॉल भी राजेन्द्र सिंह का ही था।
शुरूआती पूछताछ में सिंह ने पुलिस को बताया कि महिला का पैर सीढ़ियों से फिसलने के कारण गिर पड़ी और उसकी मौत हो गई। लेकिन जब पुलिस ने कड़ाई बरती तो सिंह ने सच्चाई उगल दी।
सिंह की गवाही के बाद पुलिस ने इसी मामले में राजेन्द्र के सहयोगी राम बाबू सिंह (26), अनिल कुमार सिंह (24),रोहित सिंह (22) को गिरफ्तार किया। इन लोगों ने लाश को ठिकाने लगाने में राजेन्द्र सिंह की मदद की थी। इन लोगों ने लाश को गाड़ी की डिक्की में डाल कर उसे आरे के जंगल में फेंक दिया था।
इस बारे में जोन 12 के डीसीपी विनयकुमार राठौड़ ने बताया कि आरोपियों से पूछताछ जारी है हत्या कैसे और क्यों की गई इस बारे में पूछताछ चल रही है।
डाउनलोड करें Mumbai live APP और रहें हर छोटी बड़ी खबर से अपडेट।
मुंबई से जुड़ी हर खबर की ताज़ा अपडेट पाने के लिए Mumbai live के फ़ेसबुक पेज को लाइक करें।
(नीचे दिए गये कमेंट बॉक्स में जाकर स्टोरी पर अपनी प्रतिक्रिया दे)